94

ISIGIDIMI SAMAXOSA, DECEMBER 1, 1887.

*Uxam wapusile?*

Eliqalo asiliqondi ncam eyonanto litatyatelwe kuyo. Kodwa bako abantu abati lento inguxam asiyo nento ububele xa ingumdlezana. Omnye wake wabalisa imbali yomsindo kaxam, ngokusuko ati kanti usondele omatoleni ake. Uti kute ngalento obesakuti amakwenkwe ancokolelane ngokuntywila ixesha elide esizibeni nokuhlala kona kudo kukanye, kubonakalo zonke izinto ezipantsi kwamanzi;—“ Uti ke benza lonto ngamhla utilo.” Uti kuto kwaku kanya wabona into awayoba yinyoka, sel’ide yema ngama zondolwane, sel’ingcangcazela ngumsindo, isol’ido ingati iza kumtsibela. Kute kwakuba mzuzu eyikangele lento wayiqonda ukuba nguxam wenqa ukuba azi namhla ipakupaku elinje ukoyika lenziwa yintonina. Uti ete akukangela kwelinye icala elunxwemeni ngakuye wabona intwana esezinyolule imiqalana nazo, zimane zikamisa imilonyana zibekisa kula xam, kantike ngunina lowo. Wasi- nda emacebetshwini amabi okudliwa nguxam. Into yasema Jwareni u Nonkobe into ka Jiyelwa ib’ihlale ilinganisa ukulila kuka xam ngo gwali xa aliliselayo, eteketisa amatole ake. Ubesakuti ke uti kona angapusa kulumeze amenyo ukuwabukula kwake, awasukele awalume kakubi xa awalumlayo esel’ewapusela. Yenye ke leyo indawo efan’- ukuba indulule eliqalo noko zikoyo nezinye ezingeka caci kuti nje ngale; ukuze libeko eliqalo lokutiwa uxam wapusile xa sukuba nokuba ngubanina ebekufuda kufunyanwa okutile kuye atshitshileyo, asel’efunyanwa *eyintshibakwe* namhla elugqwegqwelele, kutiwa ngaye xa kuxelelwa abanye “ E! senibuya, uxam wapusile.”

*Usilelwe isidudu semfe?*

Lento isisidudu yinto eb’isetyenziswa kunene emaXoseni, kuzo zonke intlobo zezifo, kupela kwento ab’elingwa ngayo umntu ofayo, kuba ikupela kwento efudumeleyo kwezita- mbileyo. Ke, kube kuti kubambi benze nesidudu semfe, xa sukuba umntu esifa sisisu, siti ke kuba sirara, aruquke angatandi kubuye asipinde. Sekusiti ke xa umntu aruqukileyo nokuba ufuqulwe yintonina kutiwe—“ Usilelwe isidudu semfe.” Kukwafana neli liti—Andifuni negqabi letapile. Sukuba kutshiwo ngumntu onqungukileyo yinto emdinileyo, nokuba yeluhlobo lunina.

*Azimntaka' Ngqika?*

Eliqalo lizekelwe kunyana wo Nobuto umka Ngqika oliqadi lako Sutu ogama lingu Matwa, obezalana no Macumbu, Tente njalo-njalo. Lo Matwa ube ligosa elikulu lakulo Mbombo elike lawupetela kakulu umzi, laza lada laduma lacandizwe nangokukalipa kwalo, udumo olude Iwaya kufikelela nakwa Gcaleka. Lento ingamatwa zizinto ezifanayo, zilingana kutiwe ngamatwa, okunye kutiwe zite nqwa, zitene totse, kude kutshiwo nokutiwa zingamatwa-totse. Lihl’apo ke eliqalo. U Matwa lo ube tandwa kunene kulomzi ka Ngqika. Bekukolisa ukuti xa isincoko singaye, libebucezelwa igama lake ukutiwa pa, kudle ngokutiwa—“ Kwati, kwati umnta’ ka Ngqika.” Yobonaka sel’iguda londawo, yamdumela kanye, wade wangati nguye yedwa ogumnta’ka Ngqika xa besekuti naxa bekunga kange kutetwe nto ngaye, kanti uyakuti nokuba ngubani ote—Azimnta’ka Ngqika atsho angampumi oyena abekisa kuye bemhlambi wantaka nje, kanti kuya ziwa ngentliziyo ukuba esitsho nje uti—“ Asi matwa.” Wonke umntu namhla nobengayazi lendawo yeliqalo makayipaule apo intsusa-mabandla yalo yavela kona.

Ukulima oku yiyo into yokuqala or umsebenzi wokuqala lowo u Tixo wawumisela wawubonisa umntu, wati, lilo itamsanqa lake (Gen. 2: 15.) Isono siso esonakalise ilizwe, ukususela ekuqalekeni kwaso kudo kube sekupeleni kwaso, kwakusoloko sisitya ezelizwe nzima Siyakutya isonka ngokubila kwetu (Gen. 3: 17—18.) Ilizwe alisaxakati nje ngakuqala,—Asilo tyala letu yini? Ilizwe lalupele!— Kodwa asilo letu ityala? Imvula ziswelekile!—Kodwa kuyinyaniso nokuba ityala likuti?—Kodwa ke ngemvulana ekoyo asingehluti, xa sisebenza umhlaba ngenkutalo, xa singalali endle nekuba? Nanz xa ndivunyelwo ndozidwelisa apa.—Namhla ndoke ndicukumise ezo. kusweleka kwernvula —Kutiwa ayisani nje ngasekudaleni.—Ukuba oko kuyinyaniso, andingeze ndahlule, ngokuba mna ndiyintwana yangoku nje, andinguye olinyange; ezo zinokwaziwa ngamadoda amadala, abenengqondo yokwahlula iminyaka, nokuna kwemvula ezi.—Abelungu ngabo esaziyo ukuba banento zokubona, nokulinganisa ubunzulu bokuna kwemvula ezi, bayabala bona. Kanjako bona engati xa batelekisa ezaleminyaka imvula nezeminyaka eyagqitayo, bakwazi ukwahlula kakuhle. Kodwa ke andikolwa apa pakati kwetu ma-Xosa ukuba kuko umntu obezikatalele ezonto. Ndiquka u Kafile no Msutu eliya lonke ngapandle kwamagwanqa odwa. Into esiyaziyo, apa kuko imiti (apa nditeta amahlati ke) imvula itanda, amahlati. Imiti asinto isakolisa ngokubako apa nase Lusutu, kanti siva noko singazi kakuhle ukuba lento kutiwa yi Ntaba Busuku (Thaba Bosigo) ibizwa njalo ngokuba, lontaba ibizele ngamahlati, ngoko ubunyama bakona bebusoyikeka, kungekahlwi nokuhlwa oku. Ipi ke or api lawo mahlati? Agaulwa kwabiywa ngawo, abaswa umlilo, yati nemitana emincinane yagqitywa yimpahla, nomlilo otshisa inca wayitshisa yonke imiti kupele kwapela netyolo ne bosisi, kanti ne bokwe aziyityi eminye imitana leyo.

Kanjalo nenca iya ipela kukutshiswa, nokugqitywa zinkomo, ngako ke ayinako ukuzandisela pambili nembewu yayo, kanjako ngokuba incana enjalo ikwazintluzo zamanzi ancolileyo inca yoyiswe noku- intela umhlaba omana ukupandwa ngamanzi emvula, imilanjana timitombo, imifulana, evelisa indonga ezoyikekayo; imitombo yela ezantsi, nonyakamo luyakupuma ngapantsi, kome msinya ke.

Namanzi emvula akasangeni kakuhle pantsi emhlabeni. Imvula iti saqala ukuwa pezu komhlaba, ab’esele baleka pezulu amanzi lawo, nangaya emilanjaneni! Inkomo, igusha ziwugangatile umhlaba kwada kwabonakala kuvela indawo ezingamabala. Kodwa banumzana, silila ngokubalela siti imvula ayiseko. Singalata ukuwapelisa kwetu amahlati, nesekuzinyabeleni kwetu indonga zada zanda, uku- hlisela ezantsi ukunyakama, nasekulincipiseni kwetu idlelo lempahla ngenxa yamasimi, imihlambi yakutula ndawonye.—Ityala letu elikulu ngapezu kwelo, alikona? Omnye no mnye uyakuzipendulela; kodwa ke kuqala ake apulapule ezixelelwa ama-Siyayeli encwadini ye Dutero nomi 28 : 15—68, kutiwa “ Xa ungayi kupulapula ilizwi lika Yehova, u Tixo wako, lokuba ulumkele ukuyenza yonke imiyalelo yake, nemimiselo yake, endikuyalela namhla, zoza pezu kwako zonke iziqalekiso, zikufu- mane. Kwoqalekiswa isitya, nomkombe wokubuca wako—U Yehova uyakutuma pezu kwako isiqalekiso, impitizeliso, nesohlwayo, nakuko konke osolulela kona isandla sako ukuba ukwenze, ude utshatyalaliswe, nokude ubube kamsinyane, ngenxa yenkohlakalo yezenzo zako ”— “ u Yehova wokubeta ngokungcungcuteka, nangecesine, nangesitshanguba, nangobushushu obukulu, nangokoma, nangembabala, nangesihumba, eziya kukuputuma ude ubube. Izulu lako, elipezulu kwentloko yako; loba lubedu, nomhlaba wako, opantsi kwako, wona woba sisinciti,—imvula yoba yintlabati notuli Yohla ezulwini pezu

kwao kude utshatyalaliswe.” Kanti akwaba sifuna u Bukumkani bezulu nokulunga kwawo, ngesinamandla okucela ngetemba, isitembiso esitetwe ngum-Profiti u Zakariya 10: 1, “ Celani imvula ku Yehova ngexesha lemvula zase Ntlakohlaza, u Yehova wozinisa, ke abanike- imvula zemivumbi ape omnye nomnyo ezimilayo entsimini yake.”

Mandiyeke ndishiye apo mna

J. M. A. M.

INCWADI ZABA BALELI.

EZAMASIMI.

Nkosi yam Mhleli kaundivumele ndifane nditi jwaxa abembalwana Apa nditi kumabandla akowetu make sixoxe ngezamasimi, banumzana! Niyabona, imizi ixinene, ide yaya kumisa pipipi ezintabeni. ezikude, emitonjeni nakwindawo apo kungazange kuhlale bani kona. Ilizwe likutukile amacalana onke; nase matambekeni, apo kungeko matye maninzi, sekude kwatatyatwa nendawo zenkomo, kunxanyelwe omazimba nombona. Kugqitiswe le kumanyange ukulinywa, noko kunjalo, abantu bayakala ngesirara. Abanye bati—ilizwe alisacumi nje ngamhla mnene,—abanye, lalupele,—abanye kanjalo bati—imvula ziswelekile. Hay! nam kancinane ndingade ndinivumele kwezonto kambe, kodwa andiboni tyala emhlabeni nasemvuleni. Makungati nakwindawo asukuba esenziwa bubuvila umntu, engena -uzenzela, aman’ukubeka ityala entweni ezenziwe ngu Somandla.

Mhleli we *Sigidimi Sama-Xosa* ndiyakucela ukuba ke undifakele- lamnzwana, kendililise amawetu, kwesi sililo alila ngaso. Kendimana ukubona kwi *Mvo* *Zabantsundu,* ukuba umzi uyakala lufazazana ukungavani namadoda alo.

Bayalinga ngako konke abanako, abancedakali; noko, sekudekupi- ndwapindwe, ukuti uyakumvana umtobele ; hayi akubonakali. Kesalinga nati ukuti masiqonde ukuba mayibe imbangeli yoku yi ntonina. Sifumene ukuba, abanye banje sakubabuza. Kunanina ukuba ukuti umntu emdala enengqondo zake kutiwe makenze intando yomnye umntu. Umti awugotywa xa sumdala okunye abazozicaka, abako ngapantsi kwendoda, bayalingana. Mabayekwe benze intando yabo’ Ukuyakuhlala ngaseziko, xa kuko abantu basemzini; asizontloni na ezo. Kukuhlazisa indoda, ukuba mabuwe obayo ubukosi, ukuze kupumelele yena mfazi, ukuba nguye olungileyo kunendoda.

Bayalinga ngako konke abanako ukuwahlazisa amadoda.

Betanda pofu ukuba nendoda kuba kulapo bazakuzuza ubukosi obu babufunayo. Nokuba bafundisiwe ukupeka abangepeki kuba baya banga, abafuni kuweva amadoda, bafana no dodana oluti Iwakufundiswa lungatandi ukubeva, nakuba bonaba nokuba temba abafundisi aba bafundisayo, abayimbangeli yalemfundo abanayo, nabagcini bayo nanamhla.